CELEX: 32005R1966
Language: lt
Date: 2005-12-01 00:00:00
Title: 2005 m. gruodžio 1 d.  Komisijos reglamentas (EB) Nr. 1966/2005, iš dalies keičiantis Reglamentą (EEB) Nr. 2061/89 dėl tam tikrų prekių klasifikavimo Kombinuotojoje nomenklatūroje

2.12.2005   
            
            
               LT
            
            
               Europos Sąjungos oficialusis leidinys
            
            
               L 316/5
            
         KOMISIJOS REGLAMENTAS (EB) Nr. 1966/2005
   2005 m. gruodžio 1 d.
   iš dalies keičiantis Reglamentą (EEB) Nr. 2061/89 dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnį,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               1989 m. liepos 7 d. Komisijos reglamento (EEB) Nr. 2061/89 dėl tam tikrų prekių klasifikavimo Kombinuotojoje nomenklatūroje (2) priede nurodytas produktas Nr. 5 buvo klasifikuotas kaip maisto papildas, neatsižvelgiant į jo specifines gydomąsias ir profilaktines savybes vitamino C trūkumui kompensuoti. Todėl būtina pakeisti šio produkto, kuris turėtų būti laikomas medikamentu, klasifikavimą.
            
         
               (4)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2061/1989 priede nurodyto produkto Nr. 5 klasifikavimas pakeičiamas šio reglamento priede nustatytu klasifikavimu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 1 d.
      
         
            Komisijos vardu
         
         László KOVÁCS
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1719/2005 (OL L 286, 2005 10 28, p. 1).
   
      (2)  OL L 196, 1989 7 12, p. 5. Reglamentas su pakeitimais, padarytais Reglamentu (EB) Nr. 936/1999 (OL L 117, 1999 5 5, p. 9).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              5.
                           
                           
                              Tablečių pavidalo produktas, skirtas vitamino C trūkumui kompensuoti, sufasuotas į mažmeninei prekybai skirtas pakuotes su nurodymais dėl dozavimo ir informacija apie produkto sudėtį.
                              Kiekvienos tabletės, sveriančios 750 mg, sudėtis:
                              
                                          —
                                       
                                       
                                          askorbo rūgštis: 500 mg
                                       
                                    
                                          —
                                       
                                       
                                          erškėtuogių milteliai, celiuliozė, augalinis stearinas, kieti augaliniai aliejai, magnio stearatas, silicio dioksidas ir maistinė glazūra su baltymais: 250 mg.
                                       
                                    
                        
               
                  3004 50 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 30 skirsnio 1 papildomąja pastaba bei KN kodus 3004, 3004 50 ir 3004 50 10 atitinkančiais prekių aprašymais.
                  Taip pat žr. Kombinuotosios nomenklatūros paaiškinimų 30 skirsnio paaiškinimus (Bendrosios nuostatos).
                  Pagal rekomenduojamą vitamino C paros normą (RPN) (60 mg), kiekvienos tabletės sudėtyje yra žymiai didesnis vitamino C kiekis (500 mg).
                  Todėl produktas atitinka visas 30 skirsnio 1 papildomosios pastabos nuostatas ir turi būti klasifikuojamas 3004 pozicijoje kaip medikamentas.